ריסט (סדרת טלוויזיה)

"**ריסֵט**" היא סדרת דרמה קומית ישראלית אשר נוצרה, נכתבה ובוימה על ידי הקומיקאי והתסריטאי אדיר מילר, אשר גם מככב בה.

הסדרה צולמה בקיץ 2025 בהפקת חברת "ארצה הפקות", ועלתה לשידור ב-10 בפברואר 2026 בקשת 12.

ב-27 במרץ 2026 הודיעו קשת בפרומו חגיגי על כך שהפרק השמיני הוא הפרק האחרון. ב-30 במרץ אישרו בקשת כי הסדרה תשוב לעונה שנייה. 

## עלילה
הסדרה עוקבת אחר גידי, רב-סמל בכיר ביחידה 8200 בצה"ל. הוא מקבל בשורה רפואית שמבשרת לו שימיו ספורים. מול המוות המתקרב הוא מחליט להסיר מעליו כל מחויבות, לפרוץ גבולות ולחיות בלי חשבון. אלא שאז מתגלה שהאבחנה שגויה, ולפתע נפתחת בפניו מציאות חדשה והוא נדרש לבחור – האם לנסות לתקן את הנזקים ולחזור לחייו הקודמים, או לעשות אתחול לחייו?

הפרק האחרון בעונה הראשונה מתמקד בפטירת אביו של גידי, אשר במהלך העונה גידי ביקר אותו מספר פעמים בבית החולים כשהיה במהלך טיפול נמרץ קשה. הפרק מסתובב סביב השבעה שלו, אשר בו מגיעה נויה להב, הדוגמנית אליה גידי חיזר במהלך הפרקים הראשונים בעונה, אשר מספרת לו שחלמה חלום לגביו, אך בכל פעם משהו אחר קוטע את דיבוריה. לאחר דיבורים עם רותי, אמו של גידי, ולאחר אתחול לחייו, גידי מחליט לקראת סוף הפרק לחזור לקרני, ולאחר שיחה בטיפול הזוגי עם ליסה בו גידי שהה מספר פעמים בעונה, השניים נכנסים לזוגיות שנייה באופן רשמי, לאחר שבמהלך העונה היו בתהליך משבר נשואים וגירושין מתהלכים. ישירות לאחר הטיפול הזוגי, העונה הראשונה נגמרת בסיום פתוח, אשר בו גידי מביט בטלפון שלו, ומקבל הודעה מלהב לגבי החלום, בו היא מודה בפניו שהיא חלמה שהיא והוא יהיו בחופשה זוגית בתאילנד, לאחר שגידי וקרני התכוונו לנסוע לחופשה זוגית בתאילנד.

## צוות השחקנים והדמויות
* **[[רס"ב (צה"ל)|רס"ב]] גדעון "גידי" לביא** (אדיר מילר) – איש קבע במודיעין שעובר את משבר אמצע החיים בגיל 50. נמצא במשבר בנישואיו עם אשתו השנייה קרני, לה נישא לאחר שהתאלמן מאשתו הראשונה. בפרק השני גורש מהבית על ידי קרני לאחר שהתוודה בפניה שהוא שיקר לה שהוא חולה ועבר לגור בדירת השותפים של בתו מנישואיו הראשונים, מיקה. בפרק השלישי מנסה לצאת לדייט עם נויה להב אך ללא הצלחה, ובסוף הפרק מקבל מכתב גירושין מקרני. בפרק החמישי הוא עזב את דירת השותפים של בתו מיקה ועבר לגור בדירה אחרת משלו. בפרק האחרון לעונה הראשונה חוזר לקרני, אך מקבל באותו זמן הודעה מנויה להב שהיא מציעה לו לבלות איתה בחופשה זוגית, מה שמעלה את ההשערות לכך שהעונה השנייה תתעסק בהחלטו לגבי הזוגיות שלו.
* **קרני לביא** (מירי מסיקה) – אשתו השנייה של גידי. מורה במקצועה. היא וגידי נמצאים במשבר בנישואיהם. בסוף הפרק השני לאחר שגידי התוודה בפניה שהוא שיקר לה שהוא חולה היא גירשה אותו מהבית, ובסוף הפרק השלישי לאחר שגילתה שהיה בדייט יחד עם הדוגמנית נויה להב, היא שולחת לו מכתב גירושין מעורך דין. בפרק השישי היא סיפרה לגידי שהיא בזוגיות חדשה עם בחור בשם גיורא ממנו היא נפרדת בסוף בפרק השביעי. בפרק האחרון לעונה הראשונה חוזרת לגידי.
* **[[רס"ם (צה"ל)|רס"מ]] רצון** (ליאור כלפון) – רס"ר היחידה, איש קבע, אדם דתי וחבר ליחידה של גידי. גידי ורצון נוהגים לשוחח ולהתייעץ זה עם זה.
* **נויה להב** (עומר נודלמן) – דוגמנית מפורסמת שגידי מתאהב בה. בפרק השלישי מסכימה לצאת איתו לדייט אך דוחה אותו בסופו של דבר בגלל הפרשי הגילאים ביניהם. בפרק האחרון לעונה הראשונה שולחת לגידי כי היא חלמה על חופשה זוגית איתו והיא מעדיפה להיות איתו בזוגיות.
* **מיקה לביא** (אלונה סער) – בתו של גידי מנישואיו הראשונים. עוזרת לו בכל הקשור לחייו ולטעויות שעשה. גרה בדירת שותפים. בת זוגתו של נדב.
* **יובל לביא** (אליה שר) – בתם המתבגרת של גידי וקרני. חייה מתמקדים בעיקר בפעילות חברתית ובנוכחות ברשתות החברתיות.
* **ליסה** (עירית קפלן) – המטפלת הזוגית של גידי וקרני.
* **[[אלוף-משנה|אל"מ]] יואב** (דודו גולן) – קצין בחיל המודיעין, מפקד הבסיס ומפקדו של גידי.
* **ד"ר לוין** (ניר רון) – הרופא של גידי.
* **שפי** (איתי זבולון) – השותף של מיקה בדירה.
* **לוי** (איתי לוי) – עוזר לגידי לאחר שנויה נפרדה ממנו וקרני מתכננת להתגרש ממנו.
* **גיורא** (רון שחר) – בן הזוג החדש של קרני. בפרק השביעי הוא וקרני נפרדים.
* **[[רב-סרן|רס"ן]]** (ניר שטראוס) – קצין שמשרת ביחידה של גידי ורצון.
* **מָכְנֶס** (משה פרסטר) – אחד המשתתפים במעגל גברים. מרבה לשתף על אשתו, למרות שלפי דבריו נראה כי היא לא רוצה קשר איתו כלל.
* **זיו כספי** (רודי סעדה) – איש אשר בילדותו היה ילד לא מוצלח בכיתתו של גידי, וגידי השתמש בו כדוגמה לטיפולו אצל ליסה.
* אור אשטון – פקידה ביחידה.
* אביב אלוש – בתפקיד עצמו.
* **עמוס אנטבי** (אורי גוטליב) – מתווך דירות.
* **נעמה עמוס** (סיגל שחמון) – האקסית של גידי מהתיכון.
* קים אור אזולאי – המזכירה של עורך דינו של גידי.
* **רותי לביא** (חנה לסלאו) - אמו של גידי.
* **פיני (פאני) לביא** (אורי גבריאל) - דודתו הטרנסג׳נדרית של גידי.
*  **נדב** (דאלי שכנאי) - בן הזוג של מיקה.

## סקירת הסדרה

## פרקים
### עונה 1

## קישורים חיצוניים

* עמוד הסדרה ריסט באתר מאקו (פרקים לצפייה ישירה)
* 

## ביאורים

## הערות שוליים

קטגוריה:סדרות טלוויזיה ישראליות
קטגוריה:קומדיות מצבים ישראליות
קטגוריה:סדרות מוקומנטריה ישראליות
קטגוריה:סדרות טלוויזיה ישראליות שעלו לשידור בשנת 2026
קטגוריה:קשת: תוכניות וסדרות